stanford-oval/wikipedia huggingface dataset:
John Fitch (keksijä)
Yksinoikeus höyryveneilyyn

John Fitch pystyi kuitenkin hankkimaan osavaltioilta 14 vuodeksi yksinoikeuden rakentaa ja käyttää höyryveneitä kaikkialla niiden vesialueilla. Vuonna 1786 hän sai tällaisen yksinoikeuden New Jerseyssä ja seuraavana vuonna Pennsylvaniassa, New Yorkissa, Delawaressa ja Virginiassa. James Rumsey vaati vuosina 1787–1788 höyryveneilyn yksinoikeuksia itselleen saaden aikaan kovan kiistelyn, mutta hän ei pystynyt horjuttamaan Fitchin yksinoikeuksia.
Rahaa hankkiakseen Fitch painatti tutkimusretkillään Yhdysvaltain Luoteisterritoriosta piirtämänsä kartan ja näistä kartoista saamillaan rahoilla hän pystyi perustamaan yrityksen, The Steamboat Co:n, helmikuussa 1787. Nelisenkymmentä philadelphialaista hankki yrityksen osakkeita ja näin saaduilla rahoilla Fitch alkoi rakennuttaa kolmatta, 13,7 metriä pitkää ja 3,6 metriä leveää venettä. Aluksen molemmilla laidoilla olevia kuutta siipeä pyöritti höyrykone, jossa oli 30-senttimetrinen (12-tuumainen) sylinteri. Tämän veneen höyrykoneen teossa Fitchiä avusti kelloseppä Henry Voight.
Liittovaltion edustajatkin (Constitutional Convention/Philadelphia Convention) olivat paikalla ja katselivat tyytyväisinä, kun vene esitteli kulkuaan Delawarejoessa Philadelphiassa 22. elokuuta 1787.
Fitchin neljäs ja yhtiön toinen, jälleen edeltäjiään suurempi vene laskettiin vesille heinäkuussa 1788. Tämä 18,3 metriä pitkä siipiratasvene pystyi kuljettamaan 30 matkustajaa. Vene, joka myöhemmin teki lukuisia matkoja Philadelphian ja New Jerseyssä sijaitsevan Burlingtonin välillä, saavutti vuoden 1788 lokakuussa 8,8 km/h keskinopeuden.
Ihmiset suhtautuivat höyryveneilyyn edelleen välinpitämättömästi, mihin Fitch yritti saada aikaan muutosta rakennuttamalla vieläkin suuremman veneen. 13 kilometrin tuntinopeuteen yltävä viides vene valmistui huhtikuussa 1790 ja se liikennöi koko seuraavan kesän säännöllisessä matkustajaliikenteessä Philadelphian ja Burlingtonin välillä. Sanomalehti-ilmoitusten runsaudesta päätellen liikenne oli kannattavaa.
Ensimmäiset höyryveneitä koskevat patentit Yhdysvalloissa myönnettiin 26. elokuuta 1791 yhtä aikaa John Fitchille, James Rumseylle ja John Stevensille. Myöhemmin samana vuonna Fitch sai patentin Ranskassa ja hän alkoi jälleen rakennuttaa uutta venettä, joka sai nimen The Perseverance. Tällä veneellä oli tarkoitus kuljettaa rahtia ja matkustajia Mississippijoella, mutta vene tuhoutui myrskyssä. Tämä lannisti yhtiön osakkaat, jotka kieltäytyivät rahoittamasta enää yritystä.
Ranskaan

Vuonna 1793 Fitch lähti Ranskaan tarkoituksenaan rakennuttaa siellä vene, mutta hän ei saanut rahoitusta järjestymään ja joutui luopumaan koko ajatuksesta. Lontoon-vierailunsa ajaksi hän jätti piirustuksensa Yhdysvaltain konsulin säilytettäväksi ja konsuli lainasi niitä Pariisissa vierailevalle Robert Fultonille. Pettynyt ja rahaton Fitch pestautui merimieheksi ja pääsi palaamaan Yhdysvaltoihin vuonna 1794.
Viimeiset veneet

Vuonna 1796 Fitch rakensi höyryveneen vanhasta laivaveneestä. Tätä potkurin avulla liikkunutta venettään hän esitteli New Yorkissa Collect Pond -nimisellä, Broadwayn läheisyydessä aikoinaan olleella lammella. Näytös oli kuitenkin turha, sillä rahoittajat eivät innostuneet, ja pettynyt Fitch siirtyi Bardstowniin, Kentuckyyn. Siellä hän rakensi vielä keväällä 1798 metrinmittaisen pienoisveneen ja uitti sitä lähistön pikkujoessa.
John Fitch sai veneet kulkemaan höyryllä, muttei pystynyt tekemään siitä voittoa tuottavaa liiketoimintaa. Hän oli väsynyt, pettynyt ja sairas mies, kun hän siirtyi Kentyckyyn juomaan. Ruumiillisten vaivojensa vuoksi hän hakeutui lääkäriin ja sai tältä 12 oopiumipilleriä kipujen poistoon. John Fitch päätti poistaa kivut kerralla ja pysyvästi: hän otti kaikki pillerit yhtä aikaa. Jossakin vaiheessa kesäkuun 25. ja heinäkuun 18. päivän välisenä aikana 1798 Fitch kuoli majataloon.
John Fitch haudattiin Bardstowniin, jonne hänelle on myöhemmin pystytetty muistomerkki: tarkka kopio hänen ensimmäisestä höyryveneestään. Myös toisen maailmansodan aikainen S/S John Fitch on nimetty hänen mukaansa.
Aiheesta muualla

http://inventors.about.com/library/inventors/bljohnfitch.htm%5Bvanhentunut+linkki%5D
Fitchin ensimmäinen höyryvene. Columbian Magazine, 1786.
John Winter

| Mitalit | Mitalit | Mitalit |  |
| --- | --- | --- | --- |
|  John Winter |  John Winter |  John Winter |  |
Maa:   Australia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Auckland 1950 | korkeushyppy |  |
John Arthur ”Jack” Winter (3. joulukuuta 1924 Australia – 5. joulukuuta 2007 Perth, Australia) oli australialainen korkeushyppääjä, joka voitti olympiakultaa vuoden 1948 kesäolympialaisissa Lontoossa tuloksella 198 cm.
Ura

Winterin kyvyt huomattiin tämän ollessa 15-vuotias ja hän kilpaili koulujenvälisessä urheilukilpailussa ja voitti alle 16-vuotiaiden korkeuden tuloksella 179 cm ja yleisen sarjan tuloksella 185 cm.
Hän palveli Australian ilmavoimissa toisen maailmansodan aikana ja oli sodan loppuvaiheessa liittymässä Vickers Wellington -pommikonelaivueeseen. Sodan jälkeen hän jatkoi kilpailemista ja voitti Australian mestaruuden vuosina 1947 ja 1948.
Seuraavana vuonna hän liittyi Australian olympiajoukkueeseen, mutta häntä ei kuitenkaan pidetty vahvana mitaliehdokkaana. Winter ja Georges Damitio käyttivät muista kilpailijoista poikkeavaa tekniikkaa. Kilpailusta tuli pitkä ja se kesti useita tunteja ja suurimman osan aikaa satoi vettä. Korkeudesta 195 cm oli hyppäämässä viisi hyppääjää ja ratkaisu saatiin vasta korkeudesta 198 cm, jonka Winter ylitti ainoana kilpailijana.
Lontoon olympialaisten jälkeen Winter viipyi Englannissa eikä osallistunut vuonna 1949 Australian mestaruuskilpailuihin. Hän palasi vasta seuraavana vuonna ja voitti mestaruuden. Samana vuonna hän voitti myös Kansainyhteisön mestaruuden. Hän lopetti uransa 26-vuotiaana.
Aiheesta muualla

Kuvia tai muita tiedostoja aiheesta John Winter Wikimedia Commonsissa
John Winter Kansainvälinen olympiakomitea. (englanniksi)
Miesten korkeushypyn olympiavoittajat
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Winter (athletics)
Käännös suomeksi
Jämsänkosken teollisuusympäristö

Jämsänkosken teollisuusympäristöä. Vasemmalla Ilveslinna.
Jämsänkosken teollisuusympäristö on Jämsänkoskella Yhtyneiden Paperitehtaiden vanha teollisuusalue. Se kuuluu Museoviraston luettelemiin valtakunnallisesti merkittäviin rakennettuihin kulttuuriympäristöihin.
Teollisuusympäristö alkoi rakentua 1888, jolloin Jämsänkoskelle perustettiin sulfiittiselluloosatehdas. Tehtaan vanhimmat, tiiliset osat ovat vuodelta 1897, suunnittelijana arkkitehti Bernhard Blom. W. G. Palmqvistin suunnitelmien mukaan tehtiin 1920- ja 1930-luvuilla merkittäviä laajennuksia. Tiilinen korjauspaja on vuodelta 1898 ja Blomin suunnittelema paperitehdas on vuodelta 1902. Klassistista tyyliä edustava Palmqvistin suunnittelema seuratalo Ilveslinna on valmistunut 1937. Rekolankosken voimalaitos on vuodelta 1922 ja Patalankosken voimalaitos 1936, molemmat Palmqvistin suunnittelemia. Vanhimmat asuinrakennuksista ovat peräisin 1800-luvulta. Selluloosan valmistus tehtaassa lopetettiin 1981, paperinvalmistus jatkuu.
Jasse Ikonen

| Jasse Ikonen |
| --- | --- |

Henkilötiedot
Syntynyt: 13. kesäkuuta 1990 (ikä 34) Kuopio, Suomi
Kansalaisuus:   Suomi
Jääkiekkoilija
Lempinimi:  Jacce
Pelipaikka:  vasen laita-/keskushyökkääjä
Maila:  vasen
Pituus:  184 cm
Paino:  86 kg
Pelaajaura
Pääsarjaura:  2008–2024
Seurat:  KalPa (SML) D Team (Mestis) JYP (SML) HIFK (SML) Kärpät (SML) Ilves (SML) Ässät (SML) HC Pustertal (ICEHL) TPS (SML) Linköping HC (SHL) Färjestad BK (SHL) Västerås IK (HA)
Jasse Erik Kalevi Ikonen (s. 13. kesäkuuta 1990 Kuopio) on suomalainen entinen jääkiekkoilija. Hän oli pelipaikaltaan vasen laitahyökkääjä, mutta Ikonen osasi pelata myös keskellä. Hän pelasi suurimman osan urastaan SM-liigassa, jossa Ikonen pelasi Kalevan Pallon, JYPin, Helsingin IFK:n, Oulun Kärppien, Tampereen Ilveksen, Porin Ässien ja Turun Palloseuran joukkueissa yhteensä 505 runkosarjaottelua tehopistein 82+86=168 ja 63 pudotuspeliottelua tehopistein 8+9=17. Hän voitti Suomen-mestaruuden Kärpissä vuonna 2018, SM-hopeaa HIFK:ssa vuonna 2016 ja SM-pronssia KalPassa vuonna 2009. Ikonen pelasi urallaan myös kahtena kautena monikansallisen ICE Hockey Leaguen italialaisjoukkue HC Pustertalissa. Hän pelasi myös Ruotsissa SHL:ää Linköpings HC:ssä ja Färjestad BK:ssa sekä sarjatasoa alempana HockeyAllsvenskania Västerås IK:ssa.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Ikonen pelasi alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008. Hän pelasi myös alle 18-vuotiaiden Ivan Hlinkan muistoturnauksessa vuonna 2007, jolloin Ikonen voitti hopeaa. Yhteensä hän on pelannut 13 nuorten ja 24 poikien maaottelua. Ikonen kuului myös Suomen alle 17-vuotiaiden maajoukkueen kapteenistoon.
Pelityyli

Jatkoaika.com-verkkolehden vuonna 2015 tekemän esittelyn mukaan Ikonen oli pelityyliltään tunnollinen kahden suunnan hyökkääjä, joka pelasi suoraviivaisesti vastustajan maalia kohti ja kykeni pelaamaan monipuolisesti eri rooleissa. Esittelyn mukaan hän ei ollut kuitenkaan varsinainen pisteiden tekijä, vaikka Ikonen oli kehittynyt kiekollisesti ja hänellä oli myös tehokkaampia jaksoja.
Pelaajauran jälkeen

Ikonen aloitti keväällä 2024 KalPan U12 Etelä-joukkueen valmentajana.
Muuta

15. helmikuuta 2017 ottelussa Tampereen Ilvestä vastaan Ikonen pukeutui omasta pyynnöstään HIFK:n pelipaitaan, jonka selkäpuolella luki hänen etunimensä Jasse. Taustalla oli tarina Jasse Ikosen mukaan nimettyyn vauvaan Jasse, joka lakkasi pian kotiin päästyään hengittämästä, mutta selvisi kuitenkin hengissä. Ikonen päätti ottelun jälkeen lahjoittaa käyttämänsä paidan vauvan perheelle.
Jeu de paume kesäolympialaisissa 1908

Jeu de paume
Vuoden 1908 kesäolympialaisten jeu de paume järjestettiin 18.–23. toukokuuta 1908 Queen's Clubilla, Länsi-Kensingtonissa, Lontoossa, Yhdistyneessä kuningaskunnassa. Tämä oli ensimmäinen kerta, kun laji oli mukana olympialaisten ohjelmassa. Mukana oli 11 osanottajaa kahdesta eri maasta. Tapahtumia oli yksi.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Yksilökilpailu |  Yhdysvallat Jay Gould II |  Yhdistynyt kuningaskunta Eustace Miles |  Yhdistynyt kuningaskunta Neville Bulwer-Lytton |
Lopputulokset

| Sija | Nimi | Maa |
| --- | --- | --- |
| 1. | Jay Gould II |  Yhdysvallat |
| 2. | Eustace Miles |  Yhdistynyt kuningaskunta |
| 3. | Neville Bulwer-Lytton |  Yhdistynyt kuningaskunta |
| 4. | Arthur Page |  Yhdistynyt kuningaskunta |
| 5. | Edwin Biedermann |  Yhdistynyt kuningaskunta |
| 5. | Evan Noel |  Yhdistynyt kuningaskunta |
| 5. | Arthur Palmel |  Yhdistynyt kuningaskunta |
| 5. | Vane Pennell |  Yhdistynyt kuningaskunta |
| 9. | William Cazalet |  Yhdistynyt kuningaskunta |
| 9. | Charles Tatham |  Yhdistynyt kuningaskunta |
| 9. | Charles Sands |  Yhdysvallat |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 1 | 0 | 0 | 1 |
| 2. |  Yhdistynyt kuningaskunta | 0 | 1 | 1 | 2 |
Käännös suomeksi
Jan Frans Willems

| Jan Frans Willems |
| --- | --- |
 Jan Frans Willems
Henkilötiedot
Syntynyt: 11. maaliskuuta 1793 Boechout, Brabant, Itävallan Alankomaat [nyk. Belgia]
Kuollut: 24. kesäkuuta 1846 (53 vuotta) Gent, Belgia
Ammatti:  kirjailija, kielentutkija
Kirjailija
Äidinkieli: hollannin kieli
Tuotannon kieli: hollannin kieli
Aiheesta muualla
Löydä lisää kirjailijoitaKirjallisuuden teemasivulta
Jan Frans Willems (11. maaliskuuta 1793 Boechout, Brabant, Itävallan Alankomaat [nyk. Belgia] – 24. kesäkuuta 1846 Gent, Belgia) oli belgialainen kielitieteilijä ja runoilija. Hän oli flaamilaisen liikkeen uranuurtaja ja johtohahmo. Hänen tutkielmansa hollannin kielestä ja kirjallisuudesta (1819–1824) oli alankomaalaisen kirjallisuuden tutkimuksen merkkiteos. Hän tavoitteli tieteellisellä työllään ja kirjallisella toiminnallaan flaamilaisen kansallistunnon heräämistä ja hollannin kirjakielen leviämistä ja arvostuksen nousua koko kansan keskuudessa. Hän toteutti tehtävää isänmaallisilla runoilla, kirjoituksilla ja puheilla, mutta välillisesti myös siten, että hän kannusti kirjailijoita tekemään hollanninkielisillä kirjoillaan kirjakieltä tunnetuksi. Willems julkaisi runsaasti keskialankomaalaisen kirjallisuuden tuotteita, jotka ilmestyivät osaksi erikoispainoksina, osaksi hänen perustamassaan aikakauskirjassa Belgisch Museum (1837–1846).
Aiheesta muualla

Kuvia tai muita tiedostoja aiheesta Jan Frans Willems Wikimedia Commonsissa
John Winthrop

| John Winthrop |
| --- | --- |

Henkilötiedot
Syntynyt: 22. tammikuuta 1588 Edwardstone, Suffolk, Englanti
Kuollut: 5. huhtikuuta 1649 (61 vuotta) Boston, Massachusetts Bayn siirtokunta
Muut tiedot
 Nimikirjoitus
John Winthrop (22. tammikuuta 1588 Edwardstone, Suffolk, Englanti – 5. huhtikuuta 1649 Boston, Massachusetts Bayn siirtokunta) oli Massachusetts Bayn siirtokunnan pitkäaikainen kuvernööri. Hän oli keskeisiä Uuden-Englannin puritaaniperustajia ja Uuden Englannin teokratian johtajia.
Elämä ja ura

Winthrop oli rikkaan lontoolaisen kangaskauppiaan pojanpoika ja maanomistajan poika. Hän opiskeli Trinity Collegessa, Cambridgen yliopistossa vuosina 1601–1605, meni 17-vuotiaana naimisiin rikkaan perijättären kanssa ja sai maineen hyvänä lakimiehenä. Kiihkeänä puritaanina Winthrop oli pettynyt Kaarle I:n puritaanien vastaiseen politiikkaan ja myös 1620-luvun laman aiheuttamaan maanomistustulojen heikkenemiseen. Massachusettsin siirtokunnan perustanut kauppayhtiö nimitti hänet siirtokunnan kuvernööriksi vuonna 1629. Massachusettsin yhtiö oli alun perin suunniteltu Virginian yhtiön tavoin Englannissa toimivaksi yhtiöksi, joka hoiti amerikkalaisen siirtokunnan asioita. Winthropin ja muiden vaikutuksesta hallinto päätettiin antaa suoraan siirtokunnalle. Hän johti satojen uskovien joukkoa Suffolkista Amerikkaan. Purjehdusmatkalla Arbella-aluksella länteen keväällä 1630 hän laati saarnan "A Modell of Christian Charity", jossa hän kuvitteli, että Massachusettsin siirtolaiset olivat liitossa Jumalan kanssa ja että heidät oli jumalallisesti määrätty rakentamaan Uuteen-Englantiin "kaupunki vuorelle" ("City upon a Hill", viittaus Matteus 5:14: "Te olette maailman valo. Ei kaupunki voi pysyä kätkössä, jos se on ylhäällä vuorella.") Ilmausta käytettiin myöhemmin yleisesti Yhdysvaltain politiikassa. Winthrop rantautui Massachusettsin Salemiin 12. kesäkuuta 1630. Hän päätti valita asuinpaikakseen Charlestownin (nykyinen Bostonin pohjoinen esikaupunki) Salemin sijaan, asettui myöhemmin Shawmutin niemimaalle ja oli näin käytännössä Bostonin perustajia.
Winthrop toimi siirtokunnan kuvernöörinä vuosina 1630–1634, 1637–1639, 1642–1644 ja 1646–1649, ja vuonna 1636 hän johti apulaiskuvernöörinä vastarintaa tuolloin kuvernöörinä toiminutta Henry Vane nuorempaa vastaan. Hänellä oli suuri merkitys Uuden-Englannin konfederaatiossa, jonka ensimmäinen puheenjohtaja hän oli vuonna 1643. Samana vuonna siirtokunta jaettiin neljään piirikuntaan: Suffolkiin, Norfolkiin, Essexiin ja Middlesexiin. Sekä Winthropin että tämän Englannin Groton Manor -sukutilan kunniaksi nimettiin useita paikkoja.
Winthropin poliittisessa ajattelussa vapaus ei ollut keskeinen ihanne. Hän oli närkästynyt vaatimuksista lisätä edustuksellisuutta. Toukokuussa 1635 Winthrop kannatti Roger Williamsin kurinpidollista karkottamista siirtokunnasta, vaikkakin lievensi näkemystään myöhemmin. Vuonna 1636 hän onnistui karkottamaan toisinajattelija Anne Hutchinsonin. Vuonna 1641 Winthrop auttoi laatimaan asiakirjan, joka ensimmäistä kertaa laillisti orjuuden Pohjois-Amerikassa. Winthrop omisti ainakin yhden intiaaniorjan, joka oli vangittu Pequot-sodassa. Englannin sisällissodan sytyttyä vuonna 1642 monet uusenglantilaiset palasivat kotiinsa taistelemaan Kaarle I:tä vastaan. Winthrop jäi kuitenkin Amerikkaan, ja hän arvosteli puritaanien toimia Englannissa. Winthropin jälkeläiset ovat vaikuttaneet näkyvästi amerikkalaisessa politiikassa, tieteessä ja liike-elämässä. Hänen poikansa John Winthrop nuorempi toimi Connecticutin kuvernöörinä. Winthropin kirjoitukset ovat ensisijainen lähde Massachusettsin varhaishistoriaa koskien.
Aiheesta muualla

Kuvia tai muita tiedostoja aiheesta John Winthrop Wikimedia Commonsissa
Joona Kunnas

| Joona Kunnas> Henkilötiedot |
| --- | --- |
Syntynyt: 8. tammikuuta 1993 (ikä 31) Vantaa, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  93 kg
Seura
Seura:  ei joukkuetta
Pelaajaura
Pääsarjaura:  2016–
Aik. seurat:  Ilves (SML) LeKi (Mestis) Brûleurs de Loups de Grenoble (Ranska) Anglet Hormadi (Ranska)
Joona Kunnas (s. 8. tammikuuta 1993 Vantaa) on suomalainen jääkiekkopuolustaja.
KNM Trondheim

KNM Trondheim tai KNM Trondhjem on ollut ainakin neljän Norjan laivaston aluksen nimenä.
KNM Trondhjem (1814), kuunari
KNM Trondhjem (1840), sluuppi
KNM Trondheim (D305), Bergen-luokan hävittäjä
KNM Trondheim (F302), Oslo-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KNM Trondheim”, voi hakea sivunnimihaulla, laajalla sivunnimihaulla tai tekstihaulla.
Job for a Cowboy

| Job for a Cowboy |
| --- | --- |

Tiedot
Toiminnassa:  2003–
Tyylilaji:  death metal, deathcore
Kotipaikka:  Glendale, Arizona
Jäsenet:  Jonny Davy, laulu   Al Glassman, rytmikitara   Tony Sannicandro, soolokitara, taustalaulu   Nick Schendzielos, basso   Jon "The Charn" Rice, rummut  
Levy-yhtiö:  Metal Blade Records, 2003–  
Aiheesta muualla
Kotisivut
Infobox OKNimi-testi OK: 
Job For A Cowboy on yhdysvaltalainen death metal -yhtye, joka perustettiin Glendalen kaupungissa Arizonassa. Job for a Cowboy aloitti deathcore-yhtyeenä, josta hiljalleen muokkaantui nykyiseen muotoonsa, eli enemmän death metal -painoisemmaksi. Yhtyeen laulaja Jonny Davy on sitä mieltä, ettei yhtye olisi voinut keksiä hölmömpää nimeä.
Historia

Vuoden 2004 demonsa ilmestyttyä, Job for a Cowboy julkaisi debyyttialbuminsa, Doomin, vuonna 2005. Albumi sai Yhdysvalloissa positiivisen vastaanoton. Genesis-albumi ilmestyi keväällä 2007. Lähivuosina Job for a Cowboy on kiertänyt Yhdysvaltoja sekä Eurooppaa aktiivisesti. Kesällä 2008 yhtye esiintyi ensimmäistä kertaa Suomessa Tuska Open Air -festivaaleilla, jossa he soittivat instrumentaalikonsertin koska laulajalla oli kurkkutulehdus. Vuonna 2009 he julkaisivat Ruinationin.
Jäsenet

Jonny Davy – laulu (2003–)
Al Glassman – rytmikitara (2008–)
Tony Sannicandro – soolokitara, taustalaulu (2011–)
Nick Schendzielos – basso (2011–)
Danny Walker (2013–)
Chad Staples – basso (2003–2004)
Andy Rysdam – rummut (2003–2004)
Andrew Arcurio – soolokitara (2003–2006)
Ravi Bhadriraju – rytmikitara (2003–2008)
Elliott Sellers – rummut (2004–2007)
Brent Riggs – bassokitara, taustalaulu (2004–2011)
Bobby Thompson – soolokitara (2006–2011)
Jon "The Charn" Rice – rummut (2007–2013)
Diskografia

Genesis (2007,  Metal Blade Records)
Ruination (2009,  Metal Blade)
Demonocracy (2012,  Metal Blade)
Sun Eater (2014,  Metal Blade)
Moon Healer (2024,  Metal Blade)
EP:t
Doom (2005,  King of the Monsters, Metal Blade)
Live Ruination (2010,  Metal Blade)
Gloom (2011,  Metal Blade)
Singlet
Unfurling a Darkened Gospel (2009)
Misery Reformatory (2011)
Nourishment Through Bloodshed (2012)
Musiikkivideot
Entombment of a Machine (2006)
Embedded (2007)
Altered from Catechization (2008)
Unfurling a Darkened Gospel (2009)
Ruination (2010)
Tarnished Gluttony (2012)
John Foxx

| John Foxx |
| --- | --- |
 John Foxx (2008)
Henkilötiedot
Koko nimi:  Dennis Leigh
Syntynyt: 26. syyskuuta 1947 (ikä 77) Chorley, Lancashire
Ammatti:  säveltäjä
Muusikko
Taiteilijanimi:  John Foxx 
Tyylilajit:  uusi aalto, glam rock, synthpop, psykedeelinen rock ja ambient 
Soittimet:  kosketinsoitin 
Aiheesta muualla
www.metamatic.com
  [ Muokkaa Wikidatassa ] [ ohje ]  
John Foxx (oik. Dennis Leigh, s. 26. syyskuuta 1947 Chorley, Lancashire) on englantilainen muusikko ja graafinen suunnittelija.
Foxx oli Ultravoxin alkuperäislaulaja vuoteen 1979, jolloin hän lähti soolouralle. Soolourallaan hänet tunnetaan syntetisaattorimusiikin tekijänä (synthpop). Vuoden 1985 albumin In Mysterious Ways jälkeen Foxx vetäytyi musiikkiuralta ja alkoi työskennellä graafisena suunnittelijana ja taiteilijana käyttäen oikeaa nimeään. Hän suunnitteli muun muassa kannet Salman Rushdien kirjaan The Moor's Last Sigh (suom. Maurin viimeinen huokaus) ja Jeanette Wintersonin kirjaan Sexing The Cherry.
1990-luvun alussa Foxx julkaisi nimellä Nation 12 kaksi 12-tuumaista singleä: ”Remember” ja ”Electrofear”. Ensin mainittu oli yhteistyö Tim Simenonin kanssa (joka tunnetaan parhaiten projektistaan Bomb the Bass).
24. maaliskuuta 1997 Foxx teki paluun musiikkiin julkaisemalla samanaikaisesti kaksi albumia: Shifting City ja Cathedral Oceans. Shifting City oli tehty yhdessä Louis Gordonin kanssa. Tämän jälkeen häneltä on ilmestynyt useita levyjä sekä soolona että Gordonin kanssa.
Huhtikuussa 2005 julkaistulla Jori Hulkkosen levyllä Dualizm on kappale ”Dislocated”, joka on erityisesti kirjoitettu John Foxxille ja jolla Foxx myös laulaa.
Julkaisut > Albumit ja EP:t

Ultravox!:ssa:
Ultravox! (1977)
Ha!-Ha!-Ha! (1977)
Ultravoxissa:
Retro Live (EP, 1978)
Systems of Romance (1978)
Three Into One (kokoelma, 1980)
The Island Years (kokoelma, 1989)
soolona:
Metamatic (1980)
The Garden (1981)
The Golden Section (1983)
In Mysterious Ways (1985)
Assembly (kokoelma, 1992)
Cathedral Oceans (1997)
The Golden Section Tour + The Omnidelic Exotour (tupla-albumi, 2002)
Cathedral Oceans II (2003)
Cathedral Oceans III (2005)
Tiny Colour Movies (2006)
The Hidden Man (2006)
The Quiet Man (2009)
Louis Gordonin kanssa:
Shifting City (1997)
Exotour 97 (EP, 1000 kappaleen numeroitu painos, 1997)
Subterranean Omnidelic Exotour (500 kappaleen numeroitu painos, 1998)
The Pleasures of Electricity (2001)
Crash and Burn (2003)
Drive EP (EP, 2003)
The Golden Section Tour/The Omnidelic Exotour (2003)
Harold Buddin kanssa:
Translucence/Drift Music (tupla-albumi, 2003)
Nighthawks (2012)
Nation 12:n kanssa:
Electrofear (2005)
Aiheesta muualla

Metamatic - virallinen kotisivu
John Foxx Myspacessa (englanniksi)
http://www.Quiet-Man.de.vu (Arkistoitu – Internet Archive) german Fansite (lang: english/german)
KNM Tyr

KNM Tyr on ollut kolmen Norjan laivaston aluksen nimenä.
KNM Tyr (1887), Gor-luokan 2. luokan tykkivene
KNM Tyr (N47), miinanraivaaja
KNM Tyr (N50), sukeltajien emälaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KNM Tyr”, voi hakea sivunnimihaulla, laajalla sivunnimihaulla tai tekstihaulla.
Juan Alcober Figuera

Pyhä Juan Alcober Figuera O.P. (21. joulukuuta 1694 Gerona, Espanja – 25. lokakuuta 1748 Fu-tsheu, Kiina) oli espanjalainen dominikaani, pappi, lähetystyöntekijä Kiinassa, suosittu saarnaaja, pyhimys ja marttyyri. Kiinan viranomaiset vangitsivat Alcoberin vuonna 1746, ja hänet surmattiin kuristamalla autuaan Peter Sanzin sekä muiden dominikaanien kanssa. Paavi Leo XIII julisti hänet autuaaksi 14. toukokuuta 1893, paavi Johannes Paavali II julisti hänet pyhimykseksi 1. lokakuuta 2000, ja hänen muistopäiväänsä vietetään 28. lokakuuta, yhtenä Kiinan marttyyreistä 28. syyskuuta ja joissain kalentereissa 30. joulukuuta.